Es Castell ret homenatge a Àngel Ruiz i Pablo amb una escultura
El diumenge 6 de desembre a les 11 del migdia l'alcalde de la localitat, Lluís Camps, i la presidenta del Consell, Maite Salord, van inaugurar un bust dedicat al periodista i escriptor Ángel Ruiz i Pablo.
El cost de l'escultura és d'uns 6.000 euros i s'ha sufragat a parts iguals entre l'Ajuntament d'Es Castell i el Consell de Menorca. És obra de l'artista de Ciutadella establerta a Barcelona Mariona Piris i s'ha situat davant de la nova biblioteca municipal (al C / Miranda de Cala Corb). La iniciativa s'emmarca en el programa d'activitats organitzat pel Consell Insular de Menorca, l'Institut Menorquí d'Estudis (IME) i l'Ajuntament des Castell amb motiu de la celebració durant 2015 de l'Any Àngel Ruiz i Pablo.
Cal destacar que a continuació de la inauguració, a les 11.15 hores, es va presentar al saló de plens del Consistori el llibre Episodis Ribereños (1906), obra del novel·lista natural d'Es Castell. En finalitzar l'acte s'inicià des d'aquest emplaçament una ruta literària pel municipi.